**ΕΝΟΤΗΤΑ**

**Ο ΚΑΙΡΟΣ**

**ΜΑΘΗΜΑ 3**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** O καιρός  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν βασικό λεξιλόγιο που έχουν διδαχθεί * Να απαντούν μονολεκτικά ή με μικρές φράσεις σε απλές ερωτήσεις * Να κατανοούν το νόημα απλών τραγουδιών * Να τραγουδούν τραγούδια και ρυθμικά ποιηματάκια στην ελληνική γλώσσα.   Δείκτες επάρκειας:   * Ερώτηση «Τι καιρό έχει σήμερα;» * Τραγούδι «Βρέχει και χιονίζει».   Επαναφερόμενη γλώσσα   * Χρώματα * Αριθμοί 1-10 * Βρέχει, χιονίζει, έχει ήλιο έχει σύννεφα, ομπρέλα, έχει ζέστη, έχει κρύο, φυσάει | | | |
| **Εισαγωγή (10 λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** | **Αξιολόγηση (Συντρέχουσα & Τελική)** | **Γλώσσα**  Ε[[1]](#footnote-1) |
| **Εισαγωγή (15 λεπτά):**  Η/Ο εκπαιδευτικός ξεκινάει το μάθημα μαζί με την κούκλα -μαριονέτα της τάξης, η οποία κάθεται δίπλα της/του. Αμέσως μετά τραγουδούν όλοι μαζί το τραγούδι «Βρέχει και χιονίζει» με τη βοήθεια του εποπτικού υλικού.  Στη συνέχεια, περπατούν στον παλμό του τραγουδιού ( σε κύκλο) και τραγουδούν αλλάζοντας κατεύθυνση με το σύνθημα της/ του εκπαιδευτικού. Τραγουδούν και χτυπούν τον παλμό με τα χέρια και με τα πόδια. Μετά κάθονται σε ζευγάρια ο ένας απέναντι από τον άλλο. Τραγουδούν και χτυπούν τον παλμό χτυπώντας μεταξύ τους τις παλάμες τους. Στο τέλος δραματοποιούν το τραγούδι. Αρχικά το κάθε παιδί κάνει όλους τους ρόλους. Στη συνέχεια, οι ρόλοι μοιράζονται σε ομάδες. | * Κούκλα/μαριονέτα * Εποπτικό υλικό λεξιλογίου * Τραγούδι   Η δραστηριότητα γίνεται στην ολομέλεια και σε ζευγάρια. | Η/Ο εκπαιδευτικός αξιολογεί εάν οι μαθητές θυμούνται το τραγούδι. | Ε |
| **Δραστηριότητα 1 (10 λεπτά):**  Στη δραστηριότητα αυτή η/ο εκπαιδευτικός βάζει στον πίνακα τις κάρτες, τη μια δίπλα στην άλλη, με μια μικρή απόσταση μεταξύ τους. Ακολούθως, ρωτά τα παιδιά ποιο καιρικό φαινόμενο τους αρέσει κι αυτά αναμένεται να απαντήσουν (π.χ. όταν βρέχει). Όταν δώσουν την απάντηση τους θα πρέπει να σταθούν μπροστά από την ανάλογη κάρτα/εικόνα. Στο τέλος μετράνε όλοι μαζί στην ολομέλεια πόσα παιδιά στέκονται μπροστά σε κάθε κάρτα. | * Κάρτες με το λεξιλόγιο της ενότητας   Η δραστηριότητα γίνεται στην ολομέλεια, με κάθε μαθητή να δίνει μία απάντηση. | Η/Ο εκπαιδευτικός αξιολογεί εάν οι μαθητές θυμούνται το λεξιλόγιο της ενότητας κι αν είναι σε θέση να το προφέρουν σωστά. | Ε |
| **Δραστηριότητα 2 (15 λεπτά):**  Το κάθε παιδί κρατά φύλλο εργασίας που έχει πάνω διάφορα καιρικά φαινόμενα αχρωμάτιστα. Η/ Ο εκπαιδευτικός δίνει οδηγία πόσα από το κάθε είδος να χρωματίσουν ( π.χ. χρωμάτισε 2 ήλιους) και περνά από κοντά τους για αξιολόγηση. Για διαφοροποίηση της δραστηριότητας μπορεί να ζητηθεί από τα παιδιά να χρωματίσουν με συγκεκριμένο χρώμα (π.χ. χρωμάτισε 2 κόκκινους ήλιους). Στο τέλος τα παιδιά συγκρίνουν το φύλλο εργασίας τους με του διπλανού τους για αυτοαξιολόγηση. | * Φύλλα εργασίας   Η δραστηριότητα γίνεται στην ολομέλεια. |  | Ε |
| **Δραστηριότητα 3 (15 λεπτά):**  Τα παιδιά είναι χωρισμένα σε ζευγάρια. Το κάθε ζευγάρι παίρνει μια κάρτα bingo με εικόνες από το λεξιλόγιο που έχουν διδαχτεί. Η/Ο εκπαιδευτικός έχει το ρόλο του συντονιστή. Τα παιδιά ρωτούν: « Τι καιρό έχει σήμερα;» και η/ο εκπαιδευτικός απαντά ανάλογα. Τα παιδιά διαγράφουν από την κάρτα τους αυτό που άκουσαν. | * Κάρτες παιχνιδιού bingo   Οι μαθητές είναι χωρισμένοι σε ζευγάρια και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές αναγνωρίζουν το λεξιλόγιο της ενότητας. | Ε |
| **Δραστηριότητα 4 (10’ λεπτά):**  Στη δραστηριότητα αυτή χρησιμοποιούμε όσα φύλλα καταγραφής του καιρού μαζέψαμε από τους μαθητές. Σκοπός της δραστηριότητας είναι να τα συγκρίνουμε και να μετρήσουμε πόσες φορές έβρεξε ή πόσες φορές είχε ήλιο. | * Φύλλα καταγραφής του καιρού   Η δραστηριότητα γίνεται στην ολομέλεια. |  | Ε |
| **Δραστηριότητα 5 (15’ λεπτά):**  Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Ο τροχός του καιρού». Στο παιχνίδι αυτό η/ο εκπαιδευτικός κρατάει έναν τροχό με το βασικό λεξιλόγιο για τον καιρό και κάθε φορά μετακινεί το βέλος εκεί που θέλει και καλεί τους μαθητές να πούνε όλοι μαζί τη λέξη που δείχνει η εικόνα. | * Ο τροχός του καιρού   Η δραστηριότητα αυτή, γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να χρησιμοποιούν το λεξιλόγιο στον προφορικό τους λόγο. | Ε |
| **Δραστηριότητα 6 (20’ λεπτά):**  Στο σημείο αυτό οι μαθητές καλούνται να φτιάξουν τον δικό τους τροχό του καιρού. Πιο συγκεκριμένα, η/ο εκπαιδευτικός θα δώσει σε κάθε μαθητή ένα φύλλο εργασίας, Α4 μορφή, με τυπωμένο πάνω τον τροχό με τις εικόνες του βασικού λεξιλογίου, στον οποίο οι μαθητές καλούνται να χρωματίσουν τις εικόνες και έπειτα να τον κόψουν. Ακολούθως, θα κόψουν το βέλος και θα το τοποθετήσουν με ένα συνδετήρα πεταλούδα στο κέντρο του τροχού. Έτσι κάθε μαθητής θα έχει τον δικό του τροχό του καιρού, τον οποίο θα μπορεί να χρησιμοποιεί για επανάληψη στο σπίτι. | * Φύλλα εργασίας σε χαρτονάκια με τον τροχό * Ψαλίδια * Κόλλα * Χρωματιστά μολύβια   Οι μαθητές εργάζονται ατομικά. | Η/Ο εκπαιδευτικός περιφέρεται μεταξύ των μαθητών και αξιολογεί εάν είναι σε θέση να αναγνωρίζουν και να χρησιμοποιούν το λεξιλόγιο στον προφορικό τους λόγο μέσα από ερωτήσεις που διατυπώνει. |  |
| **Ολοκλήρωση –Αναστοχασμός-Κλείσιμο (10’ λεπτά):**  Για ολοκλήρωση του μαθήματος η/ο εκπαιδευτικός καλεί τους μαθητές να παίξουν το παιχνίδι «Ο τροχός του καιρού», που έπαιξαν προηγουμένως όλοι μαζί, μόνο που τώρα θα το παίξουν σε ζευγάρια.  Το μάθημα τελειώνει με το τραγούδι για τη ρουτίνα κλεισίματος. | * Τροχοί καιρού (έτοιμες εργασίες μαθητών)   Οι μαθητές εργάζονται σε ζευγάρια. | Η τελική αξιολόγηση του μαθήματος επιτυγχάνεται μέσω της δραστηριότητας αυτής. Οι μαθητές αξιολογούν ο ένας τον άλλο για την γνώση που επιτεύχθηκε. Η/Ο εκπαιδευτικός περιφέρεται μεταξύ των μαθητών και αξιολογεί εάν είναι σε θέση να αναγνωρίζουν και να χρησιμοποιούν το λεξιλόγιο στον προφορικό τους λόγο. | Ε |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)